भगवान शिव की आराधना का विशेष पर्व महाशिवरात्रि शिव साधकों के लिए सबसे अहम पर्व है। इस बार शिवरात्रि के दिन को लेकर मतभेद सामने आ रहा है। कुछ विद्वान 13 फरवरी का दिन शिवरात्रि के लिए सबसे उपयुक्त बता रहे हैं तो कुछ 14 फरवरी का दिन निर्धारित कर रहे हैं। हम यहां आपकी इस समस्या का समाधान कर रहे हैं। शात्रोक्त और शिवपुराण के रूद्र संहिता के अनुसार, शिवरात्रि कृष्ण पक्ष की चतुर्दशी तिथि को मानी जाती है। फाल्गुन कृष्ण पक्ष में चतुर्दशी के दिन महाशिवरात्रि का पर्व मनाया जाता है।